rejauldu/bengali-wikipedia huggingface dataset:
মিনি বাসুদেবন (জন্ম ) কোয়েম্বাটুরে অবস্থিত একজন ভারতীয় প্রাণী অধিকার কর্মী। তিনি ২০১৯ সালে নারী শক্তি পুরস্কারে ভূষিত হন।   জীবন  মিনি বাসুদেবনের জন্ম ১৯৬৫ সাল নাগাদ। তিনি বড় হয়েছেন বাড়িতে কোন পোষ্য প্রাণী ছাড়াই, কিন্তু এগারো বছর বয়সে একটি মুরগি জবাই হতে দেখে এবং তিনি সিদ্ধান্ত নেন নিরামিষভোজী হবার। তিনি ইঞ্জিনিয়ারিং কলেজ থেকে স্নাতক ডিগ্রি অর্জন করেছেন। তিনি একজন প্রকৌশলী। তিনি এবং তাঁর স্বামী তেরো বছর ধরে আমেরিকায় কাজ করেছেন।  মিনি বাসুদেবন কাজাকুটমের ১৯৮২ ব্যাচের সৈনিক স্কুলের প্রাক্তন পড়ুয়া।  ২০০৪ সালে মিনি বাসুদেবন এবং তাঁর স্বামী মধু গণেশ, আমেরিকা থেকে কোয়েম্বাটুরে ফিরে আসেন বসবাসের জন্য। শহরের মধ্যে আহত ও অসুস্থ রাস্তার কুকুরদের ঘুরে বেড়ানো দেখে মিনি ভীত হয়ে পড়েন। তাঁর কাছে আগে কিছু পশুপাখি ছিল এবং তিনি সিদ্ধান্ত নেন যে এদের জন্য কিছু করা করা উচিত। তিনি আহত এবং গর্ভবতী প্রাণীদের সাহায্য করার জন্য পশুচিকিৎসকদের অর্থ প্রদান করতেন, কিন্তু কিছু পশুচিকিৎসক রাস্তার কুকুরদের চিকিৎসা করতেন না। এমনকি যখন তাদের চিকিৎসা করা হতো, পরে সুস্থ হওয়ার জন্য তাদের কোথাও যাবার ছিল না। এর প্রতিক্রিয়ায়, তিনি এবং তাঁর স্বামী ২০০৬ সালে হিউম্যান অ্যানিমেল সোসাইটি শুরু করেন। তিনি মানেকা গান্ধীর সাথে রাস্তার কুকুরদের প্রতি কি করা যায় সে বিষয়ে যোগাযোগ করেছিলেন। কিন্তু তিনি প্রবাসী বলে মানেকা গান্ধী প্রথমে তাঁকে বিশেষ গুরুত্ব দেননি। পরে মানেকা গান্ধী বুঝতে পারেন যে মিনি বাসুদেবন কোয়েম্বাটুরে বসবাস করছেন, তখন তিনি তাঁকেই কিছু সমাধান করার পরামর্শ দেন।  মিনি বাসুদেবন কোয়েম্বাটুরে রাস্তার কুকুরদের নির্বীজকরণ করার কাজে জড়িত হয়েছিলেন। ২০১৯ সালে তাঁর নিজস্ব তিনটি কুকুর ছিল এবং তাঁদের সংস্থা হিউম্যান অ্যানিমেল সোসাইটি সতেরো জনকে নিয়োগ করেছিল।  ২০১৯ সালে নারী ও শিশু উন্নয়ন মন্ত্রক তাঁকে নারী শক্তি পুরস্কার প্রদানের জন্য নির্বাচিত করে, এটি ভারতের মহিলাদের জন্য সর্বোচ্চ বেসামরিক পুরস্কার।   তথ্যসূত্র   বিষয়শ্রেণী:কোয়েম্বাটুরের ব্যক্তি বিষয়শ্রেণী:ভারতীয় প্রকৌশলী বিষয়শ্রেণী:১৯৬০-এর দশকে জন্ম বিষয়শ্রেণী:জীবিত ব্যক্তি
ব্যবহার    উদাহরণ  {{Infobox Tibetan Buddhist monastery |name = Jokhang |image = Gilt roof of the Jokhang.JPG |image size = 250px |alt = Gilt roof of the Jokhang |caption = Gilt roof of the Jokhang |t=ཇོ་ཁང་ |w=Jo-khang |to = {{{to}}} |ipa={{IPA|{{{ipa}}}}} |z={{{z}}} |thdl=thdl |e={{{e}}} |tc=大昭寺 |s={{{s}}} |p=Dàzhāosì |pushpin_map = China |latd = 29 | latm = 39 | lats = 11 | latNS = N |longd= 91 | longm=07 | longs =53| longEW = E |iso_region = CN-54 |map_caption = Location within China |mapsize = 250 |location_country = China |location = Lhasa |coordinates_display = |founded_by = {{{founded_by}}} |date_founded = {{{date_founded}}} |date_renovated = {{{date_renovated}}} |sect = {{{sect}}} |dedicated_to = {{{dedicated_to}}} |head_lama = {{{head_lama}}} |no._of_monks = {{{no._of_monks}}} |architecture = {{{architecture}}} |footnotes = {{{footnotes}}} }}   আরও দেখুন
সুরজা বালা হিজাম, যিনি বালা হিজাম ( মেইতেই উচ্চারণ : /ba-lā hī-jam/) নামেই বেশি পরিচিত, তিনি একজন ভারতীয় অভিনেত্রী, যিনি মূলত মণিপুরী চলচ্চিত্রে অভিনয় করেন।  তিনি ইয়াইসকুলগি পাখাং আঙ্গাওবা, মণিপুর এক্সপ্রেস, সানাগি তাংবাল, নীলাকাশম পাচাকাদল চুভান্না ভূমি এবং ওয়াকচিঙ্গি লেনের মতো চলচ্চিত্রে তার প্রধান ভূমিকার জন্য পরিচিত।    কর্মজীবন  বালা হিজাম মাত্র পনেরো বছর বয়সে ওকেন আমাকচামের টেলাঙ্গা মামেই চলচ্চিত্রে অভিনয়ের মাধ্যমে চলচ্চিত্র জগতে অভিষেক করেন ইরোম মাইপাক চলচ্চিত্রের চিত্রগ্রাহকের সুপারিশে তিনি এই ভূমিকায় অভিনয় করার সুযোগ পান। বালা হিন্দি ছবি জিন্দেগি অন দ্য রকস -এর চিত্রগ্রহনের কাজ শুরু করেছিলেন, কিন্তু কিছু সমস্যার কারণে তা অসম্পূর্ণ থেকে যায়। তার দ্বিতীয় উল্লেখযোগ্য চলচ্চিত্র ছিল রোমি মেইতেই পরিচালিত খাংদ্রেদা নংদাম্বা, যেখানে তিনি  একটি সহায়ক ভূমিকায় অভিনয় করেছিলেন। বালা এই চলচ্চিত্রে আঞ্চলিক অভিনেতা কমলা সাইখোমের সাথে অভিনয় করেছিলেন। ফ্লাই হাই ফিল্মস নামক সংস্থার অধীনে নির্মিত এবং ইয়োমাই মংসাবা পরিচালিত পান্থুঙ্গি ওয়াংমাদা  চলচ্চিত্রে তিনি প্রথম প্রধান চরিত্রে অভিনয় করার সুযোগ পান। বালার অভিনীত জনপ্রিয় চলচ্চিত্রগুলোর মধ্যে ইয়াইসকুলগি পাখাং আঙ্গাওবা, মণিপুর এক্সপ্রেস, মীরাং মাহুম, অমুক্তা আনি, দিল্লি মেলেই, সানাগি তাংবাল এবং থাবাটন ২। তিনি তামোয়াইগি এবেচা সিনেমায় একজন প্রতিবন্ধী মহিলার ভূমিকায় অভিনয় করেছিলেন।  ২০১৮ সালে, তিনি হু সেড বয়েজ ক্যান্ট ওয়্যার মেকআপ? শিরোনামের একটি শিক্ষামূলক চলচ্চিত্রে অভিনয় করেছিলেন। তিনি ২০২২ সালে মায়াঙ্ক প্রতাপ সিং পরিচালিত একটি স্বল্পদৈর্ঘ্য চলচ্চিত্র লেম্বি লেইমা -তে অভিনয় করেছিলেন।   তথ্যসূত্র   বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:মণিপুরের অভিনেত্রী বিষয়শ্রেণী:ইম্ফল পশ্চিম জেলার ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মৈতৈ ব্যক্তি বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি
এসান রেগমি (জন্ম ১৯৮৮) একজন বিশিষ্ট নেপালি আন্তঃলিঙ্গ পুরুষ এবং আন্তঃলিঙ্গ মানবাধিকার কর্মী। তিনি ২০১৭ সালে নেপালের প্রথম এবং একমাত্র আন্তঃলিঙ্গ-নেতৃত্বাধীন সংগঠন "ক্যাম্পেইন ফর চেঞ্জ" প্রতিষ্ঠা করেন এবং তিনি আন্তর্জাতিক এনজিও ইন্টারসেক্স এশিয়ার সহ-প্রতিষ্ঠাতাদের মধ্যে একজন।   প্রাথমিক জীবন  রেগমি ১৯৮৮ সালে নেপালের বাজুরায় জন্মগ্রহণ করেন। তিনি বাজুরার আশেপাশের অঞ্চলটিকে দুর্গম, পাহাড়ি এবং রক্ষণশীল হিসেবে বর্ণনা করেছেন। রেগমিকে নারী হিসেবে লালন-পালন করা হয়েছিল কিন্তু বয়ঃসন্ধির সময় তাঁর মধ্যে পুরুষত্বের বৈশিষ্ট্য গড়ে ওঠে, যার ফলে শিক্ষা ও কর্মসংস্থানের ক্ষেত্রে কলঙ্ক, বৈষম্য এবং 'ভুল' পরিচয়ের দাবির সৃষ্টি হয়। তিনি চিকিৎসার জন্য ভারত ভ্রমণের বর্ণনা দিয়েছেন এবং তাঁকে কিন্নর বা হিজড়া হিসেবে চিহ্নিত করে সেই সম্প্রদায়ে যোগ দিতে পাঠানো নিয়ে আলোচনা করেছেন। রেগমিকে তাঁর পরিবারের সবাই খুব ভালোবাসত। তিনি বাড়িতেই পড়াশোনা করতেন, কিন্তু তাঁর মানসিক স্বাস্থ্যের ক্ষতি হচ্ছিল।   সক্রিয়তা  রেগমি ২০১১ সাল থেকে একজন আন্তঃলিঙ্গ মানবাধিকার কর্মী হয়ে ওঠেন। তিনি প্রথমে ব্লু ডায়মন্ড সোসাইটির সাথে কাজ করেছিলে। পরে তিনি ক্যাম্পেইন ফর চেঞ্জ প্রতিষ্ঠা করেন এবং এর সাথে যৌথভাবে ইন্টারসেক্স এশিয়া প্রতিষ্ঠা করেন। তিনি ২০১৬ সালে ইউএনডিপির সহায়তায় আন্তঃলিঙ্গ ব্যক্তিদের জন্য প্রথম জাতীয় কর্মশালা আয়োজন করেন এবং তাতে নেতৃত্ব দেন।  নেপালের চিকিৎসা ও সামাজিক ব্যবস্থায় পরিবর্তনের আহ্বান জানিয়ে জাতিসংঘে জমা দেওয়া প্রস্তাবের বিষয়ে রেগমি জিভিশেনগেশলেখ্ট সংস্থার সাথে কাজ করেছেন। তিনি জাতীয় ও আন্তর্জাতিকভাবে আন্তঃলিঙ্গ অধিকার নিয়ে কথা বলেন।   নির্বাচিত গ্রন্থপঞ্জি         তথ্যসূত্র   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:আন্তঃলিঙ্গ অধিকারকর্মী
ব্লাইন্ড এডুকেশন এন্ড রিহেবিলিটেশন ডেভেলপমেন্ট অর্গানাইজেশন (বার্ডো) হলো একটি অলাভজনক বেসরকারি সংগঠন যা ক্ষুদ্রঋণ অর্থায়ন এবং শিক্ষা প্রদানের মতো প্রোগ্রামের মাধ্যমে প্রতিবন্ধী ব্যক্তিদের ক্ষমতায়নের জন্য কাজ করে।   সংগঠন  বাংলাদেশে প্রতিবন্ধী ব্যক্তিদের সহায়তার জন্য ১৯৯১ সালের ১৭ জুলাই বার্ডো প্রতিষ্ঠা করা হয়। বার্ডো-র নির্বাহী পরিচালক এমডি সাইদুল হক ২০০৫ সালে "এমন একটি পরিবেশ তৈরি করার আহ্বান জানিয়েছেন যেখানে প্রতিবন্ধী ব্যক্তিরা মর্যাদার সাথে জীবন উপভোগ করতে পারবে"। ক্ষুদ্রঋণ প্রোগ্রামের মাধ্যমে শারীরিক প্রতিবন্ধী ব্যক্তিদের সমর্থন করার উদ্দেশ্যে সংস্থাটির অন্যতম প্রধান সহায়তা প্রোগ্রাম। এটি প্রতিবন্ধী ব্যক্তিদের জন্য শিক্ষা উদ্যোগকে সমর্থন করার চেষ্টা করে; সংস্থাটি সম্প্রতি হংকং এবং সাংহাই ব্যাংকিং কর্পোরেশনের সাথে অংশীদারিত্ব করেছে অন্ধ লোকদের বৃত্তি দেওয়ার জন্য। বার্ডো অন্ধ ব্যক্তিদের জন্য শিক্ষা উদ্যোগকে সমর্থন করার জন্য একটি "কথা বলা লাইব্রেরি" তৈরি করেছে যাতে তারা ব্রেইল পাঠ্যপুস্তকের অভাব থাকা সত্ত্বেও স্কুল চালিয়ে নেওয়া যেতে পারে; লাইব্রেরিতে ক্যাসেট টেপে শত শত বই রয়েছে যাতে অন্ধ লোকেরা সেগুলোর কথা শুনতে পারে। ব্রেইল টেক্সটগুলিতে আরও প্রবেশযোগ্যতা তৈরি করতে সহায়তা করার জন্য, বার্ডো একটি বাংলা-থেকে-বাংলা ব্রেইল সফ্টওয়্যার অনুবাদক তৈরি এবং পরীক্ষা করতে সহায়তা করেছিল যা বর্তমান ব্যয়ের ২০% কমে ব্রেইল বই তৈরি করতে সহায়তা করবে। বার্ডোর মতে, বাংলাদেশে ২,০০০,০০০ লোক চোখের প্রতিবন্ধকতায় ভুগছে।  বার্ডো প্রায়শই বাংলাদেশে প্রতিবন্ধী ব্যক্তিদের অধিকার দিবসগুলো উদযাপনের অনুষ্ঠানে সরকারি মন্ত্রীদের আকৃষ্ট করে। ২০ তম বার্ষিকী উদযাপনে বাংলাদেশের বেশ কয়েকজন মন্ত্রী  অতিথি হিসাবে উপস্থিত ছিলেন।   তথ্যসূত্র   বিষয়শ্রেণী:বাংলাদেশ ভিত্তিক প্রতিবন্ধী সংগঠন বিষয়শ্রেণী:বাংলাদেশ ভিত্তিক অলাভজনক সংগঠন
ইকতিয়ার চৌধুরী (জন্ম ডিসেম্বর ১৯৫৪) বাংলাদেশি কথা সাহিত্যিক, কূটনীতিবিদ ও মুক্তিযোদ্ধা। তিনি ২০২২ সালে আত্মজীবনী, স্মৃতিকথা, ভ্রমণকাহিনি বিষয়ে অবদানের জন্য জন্য বাংলা একাডেমি সাহিত্য পুরস্কার পুরস্কার অর্জন করেন।   প্রাথমিক জীবন  ইকতিয়ার চৌধুরী ডিসেম্বর ১৯৫৪ সালে সিরাজগঞ্জের উল্লাপাড়ার রামগাঁতী গ্রামে জন্মগ্রহণ করেন। তার পিতার নাম পিতা তৎকালীন র্পূব পাকিস্তানের কবি প্রয়াত চৌধুরী ওসমান। মাতা প্রয়াত হামিদা সুলতানা। তিনি স্থানীয় সলপ উচ্চ বিদ্যালয় থেকে এসএসসি পাস করেন। উচ্চ মাধ্যমিক পাস করেন সিরাজগঞ্জ সরকারি কলেজ থেকে। পরে ঢাকা বিশ্ববিদ্যালয় থেকে গণযোগাযোগ ও সাংবাদিকতা বিষয়ে স্নাতকোত্তর ডিগ্রি অর্জন করেন।  তার স্ত্রী লীনা চৌধুরী সাবকে শিক্ষিকা। এই দম্পতীর দু’পুত্র যুক্তরাজ্য প্রবাসী প্রকৌশলী।   কর্মজীবন  ইকতিয়ার চৌধুরী সত্তরের শেষ প্রান্ত হতে গদ্য লিখতেন। তার প্রথম প্রকাশিত গল্প 'লণ্ঠন' কবি আহসান হাবীব সম্পাদিত দৈনিক বাংলার সাহিত্য পাতায়।  কূটনীতিবিদ পেশাগত জীবনে তিনি সর্বশেষ স্পেনে রাষ্ট্রদূত এবং জাতিসংঘের বিশ্ব পর্যটন সংস্থায় বাংলাদেশের স্থায়ী প্রতিনিধি ছিলেন।  ২১ ফেব্রুয়ারি আর্ন্তর্জাতিক মাতৃভাষা দিবস স্বীকৃতি অর্জনে ইউনেস্কো সদর দপ্তর প্যারিসে বাংলাদেশের উপস্থায়ী প্রতিনিধি থাকাকালীন কূটনৈতিক অংশীদার।   মুক্তিযোদ্ধে অবদান  ইকতিয়ার চৌধুরী যুদ্ধকালে ছিলেন উত্তর বাংলার বৃহত্তম গেরিলা বাহিনী পলাশডাঙা যুব শিবিরের সহকারী কোষাধ্যক্ষ।   গ্রন্থ  ইকতিয়ার চৌধুরীর উল্লেখযোগ্য গ্রন্থের মধ্যে রয়েছে: -   যখন প্যারিসে,  দশ প্রান্ত দশ দিগন্ত,  স্বশাসনের শিশুকাল,  প্যাসিফিকে পাঁচ রজনি,  রামকৃষ্ণ মিশন রোডে বসন্ত,  যমুনা সম্প্রদায়,  র্স্বণকন্যা ইমিগ্র্যান্ট,  সমতটের স্বর,  স্বশাসনের শিশুকাল,  দশ প্রান্ত দশ দিগন্ত,   পুরস্কার ও সম্মাননা    বাংলা একাডেমী পুরস্কার –২০২২   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিরাজগঞ্জ সরকারি কলেজের প্রাক্তন শিক্ষার্থী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:স্পেনে বাংলাদেশের রাষ্ট্রদূত বিষয়শ্রেণী:বাংলাদেশী কূটনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী লেখক বিষয়শ্রেণী:সিরাজগঞ্জ জেলার ব্যক্তি
মুহাম্মাদ বিন আবদুল্লাহ মসজিদ বা অযোধ্যা মসজিদ অযোধ্যা বিবাদ মামলার রায়ের পর ভারতের সুপ্রিম কোর্টের মনোনীত স্থানে উত্তরপ্রদেশের অযোধ্যা জেলার ধন্নিপুরে নির্মিত হচ্ছে। ইন্দো-ইসলামিক কালচারাল ফাউন্ডেশন ট্রাস্টের অধীনে মসজিদ ও সংশ্লিষ্ট প্রাঙ্গণের নির্মাণকাজ চলছে। মসজিদটি অযোধ্যার রাম মন্দির থেকে প্রায় ২২ কিমি দূরে অবস্থিত।  ২০২১ সালের ২৬ জানুয়ারি মসজিদের নির্মাণকাজ শুরু করা হয়। ১৮৫৭ সালের ভারতীয় স্বাধীনতা যুদ্ধের নেতা আহমদুল্লাহ শাহের সম্মানে মসজিদটির আনুষ্ঠানিক নামকরণ করা হয় আহমদুল্লাহ শাহ মসজিদ, কিন্তু পরবর্তীতে এর নাম পরিবর্তন করে মুহাম্মাদ বিন আবদুল্লাহ মসজিদ করা হয়।   অবস্থান  ধন্নিপুর হলো ফৈজাবাদ জেলার (অযোধ্যা জেলা) সোহাওয়াল তহসিলে অবস্থিত একটি গ্রাম। মসজিদের জন্য নির্ধারিত জমিটি বাবরি মসজিদ থেকে প্রায় ২৫ কিলোমিটার দূরে অবস্থিত।   নির্মাণ  ২০২১ সালের প্রজাতন্ত্র দিবসে জাতীয় পতাকা উত্তোলন এবং চারা রোপণের মাধ্যমে উত্তরপ্রদেশ সুন্নি সেন্ট্রাল ওয়াকফ বোর্ড আনুষ্ঠানিকভাবে প্রকল্পটি চালু করে। মসজিদ প্রাঙ্গণে একটি হাসপাতাল, যাদুঘর, গ্রন্থাগার ও একটি রান্নাঘর রয়েছে, যেখানে প্রতিদিন সর্বোচ্চ ২,০০০ জন খেতে পারে। এছাড়াও একটি ইন্দো-ইসলামিক সংস্কৃতি গবেষনা কেন্দ্র ও একটি প্রকাশনা হাউস রয়েছে।   বিতর্ক  অল ইন্ডিয়া মুসলিম পার্সোনাল ল বোর্ড এর বিবৃতি অনুযায়ী, মসজিদটির নির্মাণ ওয়াকফ আইনের পরিপন্থী এবং শরিয়ত আইনের অধীনে বেআইনি। এআইএমআইএম প্রধান আসাদউদ্দিন ওয়াইসি দাবি করেন যে, মসজিদ নির্মাণের জন্য অর্থ দান করা এবং মসজিদে প্রার্থনা করা ইসলামি নীতি অনুসারে হারাম (নিষিদ্ধ), যার জবাবে মসজিদ ট্রাস্ট বলেছিল যে, "মানবতার সেবা করা হারাম নয়"।   মালিকানা বিরোধ  দিল্লির দুই বোন এলাহাবাদ হাইকোর্টের লখনউ বেঞ্চে একটি পিটিশন দাখিল করে মসজিদের জন্য বরাদ্দকৃত ২৮ একর জমির মালিকানা দাবি করে। তারা বলেছিল যে, দেশভাগের সময় তাদের বাবাকে এটা দেওয়া হয়েছিল।   আরও দেখুন   ভারতে ইসলাম   তথ্যসূত্র   বিষয়শ্রেণী:উত্তরপ্রদেশের মসজিদ বিষয়শ্রেণী:ভারতের মসজিদ বিষয়শ্রেণী:ভারতে ইসলাম বিষয়শ্রেণী:ইসলামি স্থাপত্য বিষয়শ্রেণী:উইকিউপাত্তে স্থানাঙ্ক আছে
প্রশান্ত বন্দ্যোপাধ্যায় বা প্রশান্ত ব্যানার্জি হলেন একজন ভারতীয় ফুটবল মিডফিল্ডার যিনি ১৯৮৪ এশিয়ান কাপে ভারতের জাতীয় ফুটবল দলের হয়ে খেলেছিলেন। তিনি এমন কয়েকজন খেলোয়াড়ের মধ্যে একজন যারা তিনটি বড় ক্লাবে অধিনায়কত্ব করেছেন এবং ট্রফি জিতেছেন। ইস্টবেঙ্গল, মোহনবাগান এবং মোহামেডান স্পোর্টিং।   খেলোয়াড়ী ক্যারিয়ার  তিনি ১৯৭৫ সালে কালীঘাটে তার কর্মজীবন শুরু করেন। তিনি ১৯৭৬ সালে ইস্টবেঙ্গলে যোগ দেন এবং ১৯৭৯-৮০ সালে দলের অধিনায়ক হন। পরে তিনি মোহনবাগানের পরে মোহামেডান স্পোর্টিংয়ে যোগ দেন। সন্তোষ ট্রফি এবং ভারতেও তিনি বাংলার অধিনায়কত্ব করেছেন। তিনি ১৯৮৩ সালে বর্ষসেরা খেলোয়াড় ছিলেন। তিনি মোহনবাগানের হয়েও খেলেছিলেন যেখানে তিনি আই-লিগে ক্লাব পরিচালনা করেছিলেন।   ম্যানেজারিয়াল ক্যারিয়ার  অবসর গ্রহণের পর, প্রশান্ত তার এএফসি এ, বি, এবং সি লাইসেন্সিং কোর্স সম্পন্ন করেন। পরে তিনি ফিফা প্রশিক্ষক কোর্স সম্পন্ন করেন এবং ২০০২–০৩ এএফসি অনূর্ধ্ব-১৭ চ্যাম্পিয়নশিপে ভারতের অনূর্ধ্ব-১৭ দলের সহকারী কোচ হিসেবে কাজ করেন। প্রশান্ত কলকাতা ফুটবল লিগের দল পোর্ট ট্রাস্ট ও আরিয়ান এফসি এবং সন্তোষ ট্রফির দল পশ্চিমবঙ্গকেও পরিচালনা করেছিলেন।  সাফল্য ভারত  দক্ষিণ এশীয় গেমস স্বর্ণপদক: ১৯৮৫ আফগানিস্তান প্রজাতন্ত্র দিবস কাপ তৃতীয় স্থান: ১৯৭৭ বাংলা  সন্তোষ ট্রফি: ১৯৮৬–৮৭ ইস্টবেঙ্গল ফেডারেশন কাপ: ১৯৭৮–৭৯ আরও দেখুন ভারত জাতীয় ফুটবল দলের অধিনায়কদের তালিকা  তথ্যসূত্র  বহিঃসংযোগ আরএসএসএসএফ-এতে পরিসংখ্যান  বিষয়শ্রেণী:জীবিত ব্যক্তি বিষয়শ্রেণী:ভারতীয় পুরুষ ফুটবলার বিষয়শ্রেণী:১৯৫৮-এ জন্ম বিষয়শ্রেণী:ভারতীয় পুরুষদের আন্তর্জাতিক ফুটবলার বিষয়শ্রেণী:১৯৮৪ এএফসি এশিয়ান কাপের খেলোয়াড় বিষয়শ্রেণী:মোহনবাগান সুপার জায়ান্ট ম্যানেজার বিষয়শ্রেণী:মোহনবাগান সুপার জায়ান্ট খেলোয়াড় বিষয়শ্রেণী:ইস্টবেঙ্গল ক্লাবের খেলোয়াড় বিষয়শ্রেণী:মোহামেডান এসসি (কলকাতা)-এর খেলোয়াড় বিষয়শ্রেণী:কলকাতা ফুটবল লিগের খেলোয়াড় বিষয়শ্রেণী:কলকাতার ফুটবলার বিষয়শ্রেণী:ভারতীয় ফুটবল ম্যানেজার বিষয়শ্রেণী:আই-লিগ ম্যানেজার বিষয়শ্রেণী:১৯৮২ এশিয়ান গেমসের ফুটবলার বিষয়শ্রেণী:১৯৮৬ এশিয়ান গেমসের ফুটবলার বিষয়শ্রেণী:পুরুষ ফুটবল মিডফিল্ডার বিষয়শ্রেণী:ভারতের এশিয়ান গেমসের প্রতিযোগী বিষয়শ্রেণী:ফুটবলে দক্ষিণ এশীয় গেমসের পদক বিজয়ী বিষয়শ্রেণী:দক্ষিণ এশীয় গেমসে ভারতের স্বর্ণপদক বিজয়ী  বিষয়শ্রেণী:ভারতের আন্তর্জাতিক ফুটবলার বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয়
WikitanvirBot  — তানভির • ০৬:০৯, ৬ ফেব্রুয়ারি ২০১৬ (ইউটিসি)   আলোচনা    যেহেতু তানভির ভাইয়ের এরপূর্বে বট পরিচালনার ব্যাপক অভিজ্ঞতা রয়েছে এবং পূর্বের বটটি স্থানান্তর করা হবে সেক্ষেত্রে আমি এই আবেদনকে পূর্ণ সমর্থন দিচ্ছি। সেই সাথে যেহেতু বাংলা উইকিপিডিয়ার  ব্যুরোক্র্যাটরা একটিভ নন, তানভির ভাই বর্তমানে একটিভ রয়েছেন সেক্ষেত্রে আমি এটিও সাথে সাথে এনডোর্স করছি যে (যেহেতু সাতদিন হতে চলল), তিনি ব্যুরোক্র্যাট হিসেবে এই আবেদনটি ক্লোজ করলে আমার কোন আপত্তি থাকবে না।--যুদ্ধমন্ত্রী আলাপ ১০:৩০, ১২ ফেব্রুয়ারি ২০১৬ (ইউটিসি)  আমি এ করতে পারি, আর এটা কোনো বিতর্কিত সিদ্ধান্তও নয়। কিন্তু সাবধানতার জন্য আমি আরও ব্যবহারকারীর মতামত আশা করছি। — তানভির • ১৪:৩৮, ১২ ফেব্রুয়ারি ২০১৬ (ইউটিসি) তানভির ভাই পূর্ব থেকেই বট চালিয়ে এসেছেন এবং তিনি একজন ব্যুরোক্র্যাট। উইকির প্রয়োজনে উনার বটকে অনুমোদন দিতে কারও আপত্তি থাকার কথা নয়। বিশেষ করে আমার নেই।--কায়সার আহমাদ (আলাপ) ১৪:৪৯, ১২ ফেব্রুয়ারি ২০১৬ (ইউটিসি) । ঢাকার বাইরে থাকাতে বট ফ্ল্যাগ দিতে দেরি হয়েছে। দেরির জন্য দুঃখিত। - --বেলায়েত (আলাপ | অবদান) ১৪:০১, ১৩ ফেব্রুয়ারি ২০১৬ (ইউটিসি)  বেলায়েত ভাইকে অনেক ধন্যবাদ। — তানভির • ১৪:১৩, ১৩ ফেব্রুয়ারি ২০১৬ (ইউটিসি)  জুন, ২০০৯  থেকে সক্রিয় আছেন এবং  বর্তমান ব্যুরোক্র্যাট এমন একজন হচ্ছেন তানভির রহমান ভাই (আমার মতে) । আমি মনে করি , তিঁনি একজন " পোড় খাওয়া ব্যুরোক্র্যাট  " (সম্মানার্থে) । আমার মতামত  হল , তাকে অনুমোদন দেওয়া হোক । Muḥammad (আলাপ) ১৫:৩৩, ১৩ ফেব্রুয়ারি ২০১৬ (ইউটিসি)
রেস ওং হচ্ছেন মালয়েশিয়ার একজন অভিনেত্রী, গায়িকা এবং ব্যবসায়ী। তিনি মালয়েশিয়ায় জন্মগ্রহণ করার পর, সিঙ্গাপুরে তার শৈশব অতিবাহিত করেছেন। তিনি তার বোন রোজান ওংয়ের সাথে হংকংয়ের বিনোদন শিল্পে তার কর্মজীবন শুরু করেন। অতঃপর তিনি তার গানের ক্যারিয়ারের জন্য ক্যান্টোপপ গ্রুপ ২আর (গ্রুপ)-এর সাথে সংযুক্ত হন, যার মাধ্যমে তিনি সর্বাধিক প্রতিশ্রুত নবাগত এবং সর্বাধিক জনপ্রিয় গ্রুপ পুরস্কার সহ বিভিন্ন পুরস্কার জয়লাভ করেছেন। বার্ষিক শীর্ষ ১০টি জনপ্রিয় পুরস্কারের মধ্যে "গান অফ দ্য ইয়ার অ্যাওয়ার্ডস" (২০০৩), "মেট্রো ব্রডকাস্টিং সঙ্গীত পুরস্কার" (২০০৪), "টিভিবি টপ ১০ সং অফ দ্য ইয়ার" (২০০৪) এবং "হংকং বাণিজ্যিক রেডিও মিউজিক অ্যাওয়ার্ডস" (২০০৩) সহ বেশ কয়েকটি পুরস্কার জয়লাভ করেছেন।  রেস ওং সকলের নজরে আসেন যখন তার বিখ্যাত বার্ষিক সান মিগেল টিভি বিজ্ঞাপনে স্টিফেন চাউয়ের সাথে তারকাচ্যুত হওয়ার জন্য নির্বাচিত হন। তার পরে, তিনি টিভিবি যুবক সিরিজ হার্টস অফ ফেনসিংয়ে তার নেতৃস্থানীয় ভূমিকার জন্য খ্যাতি অর্জন করেন। যা তার গান এবং অভিনয় কর্মজীবন উভয়ের মাধ্যমে তাকে খ্যাতি অর্জন করতে সাহায্য করে।  রেস ওং আশা করেছিলেন তিনি তার যৌনাবেদনময়ী এবং মিষ্টি চেহারার ওপর কেন্দ্র করে অভিনয় করবেন। অ্যাব-নর্মাল বিউটি চলচ্চিত্রে তার প্রথম অগ্রণী ভূমিকাটি ২৪ তম বার্ষিক হংকং চলচ্চিত্র পুরস্কার (২০০৫) এবং তাইওয়ানের ৪২ তম গোল্ডেন হর্স চলচ্চিত্র অ্যাওয়ার্ডস (২০০৫)-এ সেরা নতুন অভিনেত্রীর জন্য মনোনয়ন লাভ করে। রেস ওং অন-স্ক্রিন এবং অফ-স্ক্রিনের বিভিন্ন চরিত্রের সাথে পরীক্ষণ করা চালিয়ে যান। ২০০৬ সালে, তার বোন রোজান ওং এর সঙ্গে, তিনি হংকং ডান্স কোম্পানী (২০০৬) দ্বারা স্মাইলিং প্রুড ওয়েন্ডেরার স্ট্যাজে অভিনয় পরিবেশন করেন, যেখানে রোজান এক কেশহীন ব্যক্তির চরিত্রে অভিনয় করেন। বাদ্যযন্ত্র একটি সাফল্যের আস্বাদিত রুপ ছিল যা তাদের পরবর্তী বছরের মধ্যে সাংহাইয়ে পরিবেশন করতে সাহায্য করেছিল।  পরে ২০০৮ সালে চীন থেকে আগত এক গর্ভবতী নতুন অভিবাসীর চরিত্রে রেস ওং ট্রু উইমেন ফর সেলে অভিনয়ের মাধ্যমে প্রশংসা কুড়িয়েছিলেন, পরবর্তীতে যা ২৮ তম হংকং চলচ্চিত্র পুরস্কার (২০০৯)-এ "সেরা সহকারী অভিনেত্রী"-এর জন্য মনোনয়ন লাভ করতে সাহায্য করেছিল। হংকং চলচ্চিত্র পুরস্কারে মনোনীত হওয়া সিঙ্গাপুরের বিরল নাগরিকদের মধ্যে রেস ওং হচ্ছেন একজন।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:হংকংয়ীয় চলচ্চিত্র অভিনেত্রী বিষয়শ্রেণী:সিঙ্গাপুরে মালয়েশীয় অভিবাসী বিষয়শ্রেণী:সিঙ্গাপুরের ব্যবসায়ী
গোথেনবার্গ মসজিদ () একটি মসজিদ যা হিসিঙ্গেন-এর রামবার্গেট পর্বতের পাদদেশে গোথেনবার্গ, সুইডেনে অবস্থিত। এই মসজিদ নির্মাণের সম্পূর্ণ অর্থায়ন করেছে সৌদি আরব এবং এটি পরিচালনা করে সুইডিশ মুসলিম ফাউন্ডেশন (এসএমএস)। এটি উদ্বোধন করা হয় ১৬ জুন ২০১১ তারিখে।  মসজিদটি নির্মাণে ব্যয় হয় ৬৭ মিলিয়ন সুইডিশ ক্রোনা। এটি ২০০০ বর্গমিটার আয়তনের মসজিদ। মসজিদ নির্মাণের বিরোধিতায় ডানপন্থী কর্মীদের পক্ষ থেকে বিক্ষোভ হয়। উদ্বোধনী অনুষ্ঠানে সৌদি আরবের অর্থমন্ত্রী ড. আবু রাহমান আল সাঈদ বলেন, "আমরা এটি করি সদিচ্ছা থেকে — এবং কারণ আমরা এটি করতে সক্ষম"। মসজিদের পরিচালনা পর্ষদ এবং সৌদি আরবের প্রতিনিধিরা উদ্বোধনী অনুষ্ঠানের সময় সুইডেনের অনুসন্ধানী সাংবাদিকতা টেলিভিশন অনুষ্ঠান উপদ্রাগ গ্রান্সকনিং-এর প্রতিবেদকদের সাক্ষাৎকার দিতে অস্বীকৃতি জানায়।  মসজিদের ইমাম শেখ আব্দুল রশিদ মোহাম্মদ সৌদি আরবে প্রশিক্ষণপ্রাপ্ত। ২০১৩ সালে সুইডিশ টেলিভিশনের এক সাক্ষাৎকারে (যেখানে গোপন ক্যামেরা ব্যবহৃত হয়) তিনি বলেন যে নির্দিষ্ট শর্তে বহুবিবাহ অনুমোদিত এবং স্ত্রীগণ তাদের স্বামীদের সাথে সহবাস করতে অস্বীকার করতে পারেন না, যদি না তারা অসুস্থ হন। এরপর গ্যোটেবোর্গস-পোস্টেন-এ এক সাক্ষাৎকারে চেয়ারম্যান আহমেদ আল-মোফতি বলেন, রশিদ যা বলেছেন তা ইসলামী ঐতিহ্যের আলোকে উপদেশ এবং তা আইনি বাধ্যবাধকতা নয়।  এই ভবনটির নকশা করেছেন বিয়র্ন সালকভিস্ট, যিনি একটি স্ক্যান্ডিনেভীয় ছোঁয়া এবং প্রচুর আলো ও খোলা জায়গা সহ একটি মসজিদ ডিজাইন করতে চেয়েছিলেন। এখানে একটি বর্গাকৃতি মিনার, পুরুষ ও নারীদের জন্য আলাদা নামাজের কক্ষ, সম্মেলন কক্ষ, অফিস, বক্তৃতা হল, রান্নাঘর এবং অজুর স্থান রয়েছে।   আইআইএফ  ২০১৩ সালে সুইডিশ রেডিও কর্তৃক প্রকাশিত তথ্য অনুযায়ী ইসলামিস্কা ইনফরমাশনসফেরেনিঙ্গেন (IIF) (অনুবাদ: ইসলামিক ইনফরমেশন সোসাইটি) মসজিদের ভবন ব্যবহার করছিল এবং একই সময়ে গোথেনবার্গ পৌরসভা থেকে অর্থ সহায়তা পাচ্ছিল। ১৯৮৬ সালে আইআইএফ সালাম নামের একটি ম্যাগাজিন প্রকাশ শুরু করে। এই ম্যাগাজিনে মুসলিম ব্রাদারহুড-এর চিন্তাবিদ সাইয়েদ কুতুব এবং মুহাম্মদ কুতুব-এর লেখা সুইডিশ ভাষায় অনূদিত টেক্সট প্রকাশ করা হতো। এই ম্যাগাজিনের একটি বড় অংশ লিখেছেন ইসলাম ধর্মে ধর্মান্তরিত নারীরা। ১৯৯৫ সালে আইআইএফ ছিল ছাতাসংগঠন সুইডেন মুসলিম কাউন্সিল-এর একটি সদস্য সংগঠন। আইআইএফ সৌদি সংগঠন বিশ্ব মুসলিম যুব সংস্থা (WAMY)-এর সঙ্গে সহযোগিতায় আরবি টেক্সট সুইডিশ ভাষায় অনুবাদ করত এবং দ্য ইসলামিক ফাউন্ডেশন, আন্তর্জাতিক ইসলামিক ফেডারেশন অব স্টুডেন্ট অর্গানাইজেশন্স (IIFSO) এবং WAMY-এর প্রকাশিত সাহিত্য বিক্রি করত।   ছবি    আরো দেখুন    সুইডেনে ইসলাম   তথ্যসূত্র    বহিঃসংযোগ   বিষয়শ্রেণী:ইউরোপের সুন্নি মসজিদ বিষয়শ্রেণী:২১শ শতাব্দীর ইউরোপের মসজিদ বিষয়শ্রেণী:২০১১-এ সম্পন্ন মসজিদ বিষয়শ্রেণী:সুইডেনের মসজিদ বিষয়শ্রেণী:উইকিউপাত্তে স্থানাঙ্ক আছে
জোয়ার  (ইংরেজি: Broom corn, great millet,durra, jowari/jowar, or milo) একটি বর্ষজীবি ফসল। এর বৈজ্ঞানিক নাম Sorghum bicolor, এরা Poaceae পরিবারের অন্তর্ভুক্ত। এই বর্ষজীবি উদ্ভিদ বাংলাদেশে কিছু পরিমাণে চাষ করা হয়। বিভিন্ন দেশে প্রচুর পরিমাণে জোয়ার চাষ করা হয় পশুখাদ্য হিসেবে ব্যবহারের জন্য। জোয়ার গাছ দৃঢ় ও সোজা হয়ে দাঁড়িয়ে থাকে। এই গাছ আড়াই থেকে তিন মিটার পর্যন্ত লম্বা হয়ে থাকে।Sorghum vulgare technicumbroom corn thumb|Sorghum bicolor Moderne   তথ্যসূত্র   বহিঃসংযোগ   Crop Wild Relatives Inventory: reliable information source on where and what to conserve ex-situ, regarding Sorghum genepool    বিষয়শ্রেণী:এশিয়ার ঘাস বিষয়শ্রেণী:শস্য বিষয়শ্রেণী:খাদ্যশস্য
This template is for citing sources.   For a list of citation templates, see Wikipedia:Citation templates.  The use of citation templates is recommended, but not mandatory. See Wikipedia:Citing sources for the relevant style guidelines.   Please consider using specific citation templates before using this general template.  Example: Code: {{cite   |author=Fred Bloggs   |title=A book   |publisher=A Publisher   |date=2004-07-31 }} Result:   Note: Since "the date" is a single parameter in the code, the ISO 8601 date format (YYYY-MM-DD) should be used; something like date=July 31, 2004 doesn't work correctly.   Useful links  Zotero - find articles in Mozilla Firefox and easily paste them into Wikipedia as citation templates with Ctrl-Alt-C  Verisimilus's Cite generator - find articles using built-in Google Scholar interface and automatically produce an appropriate cite template. Also features a BibTeX to {{cite}} converter.  de:Wikipedia:Einzelnachweise es:Plantilla:Cite zh:Template:Cite
thumb| গারসন, পুরো নাম গারসন ডি অলিভিয়েরা নুনেস, (জন্ম জানুয়ারি ১১, ১৯৪১) একজন প্রাক্তন ব্রাজিলীয় ফুটবলার। ক্লাব ফুটবলে তিনি ফ্লেমিঙ্গো, বোতাফোগো, সাও পাওলো এবং ফ্লুমিনেন্সের হয়ে খেলেছেন। ব্রাজিলের হয়ে তিনি ১৯৬৬ ও ১৯৭০ সালের বিশ্বকাপে অংশ নেন।  বিষয়শ্রেণী:১৯৪১-এ জন্ম বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলের অলিম্পিক ফুটবলার বিষয়শ্রেণী:১৯৬৬ ফিফা বিশ্বকাপের খেলোয়াড় বিষয়শ্রেণী:১৯৭০ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:জীবিত ব্যক্তি বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড় বিষয়শ্রেণী:প্যান আমেরিকান গেমসে ব্রাজিলের ফুটবলার
সোচেতা পলিস্পোর্তিভা আর্স এত লাবর (সাধারণত এসপিএএল অথবা স্পাল  নামে পরিচিত) হচ্ছে ফেররারা ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির দ্বিতীয় স্তরের ফুটবল লীগ সেরিয়ে বি-এ খেলে। এই ক্লাবটি ১৯০৭ সালে প্রতিষ্ঠিত হয়েছে। এসপিএএল তাদের সকল হোম ম্যাচ ফেররারার স্তাদিও পাওলো মাজ্জায় খেলে থাকে; যার ধারণক্ষমতা হচ্ছে ১৬,১৩৪। বর্তমানে এই ক্লাবের ম্যানেজারের দায়িত্ব পালন করছেন পাস্কুয়ালে মারিনো এবং সভাপতির দায়িত্ব পালন করছেন ওয়ালতার মাত্তিওলি। ইতালীয় আক্রমণভাগের খেলোয়াড় সের্দজো ফ্লোক্কারি এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এসপিএএল এপর্যন্ত ১০টি শিরোপা জয়লাভ করেছে; যার মধ্যে ২টি সেরিয়ে বি, ৩টি সেরিয়ে চি, ১টি লেগা প্রো, ১টি সেরিয়ে চি১, ১টি সেরিয়ে চি২, ১টি কোপ্পা ইতালিয়া সেরিয়ে চি এবং ১টি সুপারকোপ্পা দে লেগা প্রো শিরোপা রয়েছে।   অর্জন   ঘরোয়া   সেরিয়ে বি  চ্যাম্পিয়ন (২): ১৯৫০–৫১, ২০১৬–১৭  সেরিয়ে চি  চ্যাম্পিয়ন (৩): ১৯৩৭–৩৮, ১৯৭২–৭৩, ১৯৭৭–৭৮  রানার-আপ (৪): ১৯৪১–৪২, ১৯৪২–৪৩, ১৯৬৯–৭০, ১৯৭০–৭১  লেগা প্রো  চ্যাম্পিয়ন (১): ২০১৫–১৬  সেরিয়ে চি১  চ্যাম্পিয়ন (১): ১৯৯১–৯২  রানার-আপ (১): ১৯৯৫–৯৬  সেরিয়ে চি২  চ্যাম্পিয়ন (১): ১৯৯৭–৯৮  রানার-আপ (১): ১৯৯০–৯১  কোপ্পা ইতালিয়া  রানার-আপ (১): ১৯৬১–৬২  কোপ্পা ইতালিয়া সেরিয়ে চি  চ্যাম্পিয়ন (১): ১৯৯৮–৯৯  রানার-আপ (১): ১৯৮৮–৮৯  সুপারকোপ্পা দি লেগা প্রো  চ্যাম্পিয়ন (১): ২০১৬   তথ্যসূত্র    বহিঃসংযোগ        বিষয়শ্রেণী:সেরিয়ে আ-এর ক্লাব বিষয়শ্রেণী:ইতালির ফুটবল ক্লাব বিষয়শ্রেণী:১৯০৭-এ ইতালিতে প্রতিষ্ঠিত বিষয়শ্রেণী:১৯০৭-এ প্রতিষ্ঠিত ফুটবল ক্লাব